CELEX: 62020CN0211
Language: fi
Date: 2020-05-22 00:00:00
Title: Asia C-211/20 P: Valitus, jonka Euroopan komissio on tehnyt 22.5.2020 unionin yleisen tuomioistuimen (neljäs jaosto) asiassa T-732/16, Valencia Club de Fútbol v. komissio, 12.3.2020 antamasta tuomiosta

10.8.2020   
            
            
               FI
            
            
               Euroopan unionin virallinen lehti
            
            
               C 262/16
            
         
      Valitus, jonka Euroopan komissio on tehnyt 22.5.2020 unionin yleisen tuomioistuimen (neljäs jaosto) asiassa T-732/16, Valencia Club de Fútbol v. komissio, 12.3.2020 antamasta tuomiosta
      (Asia C-211/20 P)
      (2020/C 262/20)
      Oikeudenkäyntikieli: espanja
      
         Asianosaiset
      
      
         Valittaja: Euroopan komissio
      
         Muut osapuolet: Valencia Club de Fútbol, S.A.D. ja Espanjan kuningaskunta
      
         Vaatimukset
      
      
                  —
               
               
                  Valituksenalainen tuomio, jolla unionin yleinen tuomioistuin kumosi valtiontuesta SA.36387 (2013/C) (ex 2013/NN) (ex 2013/CP), jonka Espanja on toteuttanut Valencia Club de Fútbol, SADin, Hércules Club de Fútbol, SADin ja Elche Club de Fútbol, SADin hyväksi, 4.7.2016 annetun komission päätöksen (EU) 2017/365 (EUVL 2017, L 55, s. 12) toimenpiteen 1 osalta, joka muodostuu Valencia CF:n päättämään pääomanlisäykseen liittyvästä valtiontakauksesta, jonka IVF myönsi 5.11.2009 Fundación Elchelle annettuun pankkilainaan Valencia CF:n osakkeiden merkitsemiseksi, on kumottava
               
            
                  —
               
               
                  asia on palautettava unionin yleiseen tuomioistuimeen ja
               
            
                  —
               
               
                  oikeudenkäyntikuluista on päätettävä myöhemmin.
               
            
         Ainoa valitusperuste
      
      Komissio nojautuu valituksessaan yhteen ainoaan valitusperusteeseen, jossa se väittää, että unionin yleinen tuomioistuin teki oikeudellisen virheen, kun se tulkitsi virheellisesti perussopimuksen 107 artiklan 1 kohtaa erityisesti siltä osin kuin on kyse edun olemassaolon osoittamisesta. Valituksenalaisen tuomion 124–138 kohdassa unionin yleinen tuomioistuin tarkemmin sanottuna ensinnäkin tulkitsee virheellisesti [SEUT 107] ja [SEUT 108] artiklan soveltamisesta valtiontukiin takauksina annettua komission tiedonantoa (EUVL 2008, C 155, s. 10) viite- ja diskonttokorkojen määrittämisessä sovellettavan menetelmän tarkistamisesta annetun komission tiedonannon (EUVL 2008, C 14, s. 6) yhteydessä ja riidanalaista päätöstä; toiseksi tekee oikeudellisen virheen siltä osin kuin on kyse todistustaakan tasosta yksittäisestä takauksesta johtuvan edun olemassaolon osalta ja siltä osin kuin on kyse siitä, onko komissio noudattanut huolellisuusvelvoitettaan muodollisen tutkintamenettelyn yhteydessä; ja kolmanneksi ottaa tosiseikat huomioon vääristyneellä tavalla.